ཉམ་འདགེ་སློང་གི་བསླབ་བྱག་ནམ་རྩེ་ལྡེང་མའི་བརྡ་དོན་འགའ་ཞིག་བཞུགས་སོ།།

༅༅།ཐམས་ཅད་མཁྱེན་པ་ལ་ཕྱག་འཚལ་ལོ།།དེ་ཡང་གནམ་རྩེང་ལྡེང་ནི་སྟོད་ལུང་ཡངས་པ་ཅན་ཡིན་པར་བཤད་ཅིང་།འདི་ལ་གནམ་ཙང་ལྡེང་དང་།གནམ
རྩིབས་སྟེང་སོགས་ཡི་གེ་མི་མཐུན་པ་འགའ་བྱུང་།དེ་ནི་ཨར་བྱང་ཆུབ་ཡེ་ཤེས་ཀྱི་གདན་ས་ཡིན།སྙན་པའི་བ་དྲན་ཞེས་སོགས་ཀྱི་ཤོ་ལོ་ཀ་གཉིས་སོ་ཐར་གྱི་མདོའི་མཆོད་བརྗོད
དང་བཤད་པར་དམ་བཅའ་ཡིན་ཏེ།འཇིག་རྟེན་གསུམ་ནི་ཁམས་གསུམ་དང་།དཀོན་མཆོག་མཛོད་བརྙེས་པ་ནི།ལུང་རྟོགས་ཀྱི་ཆོས་དཀོན་མཆོག་གི་མཛོད་འཕགས་པའི་དགེ
འདུན་འཁོར་དུ་བརྙེས་ནས་སྨིན་པར་མཛད་པའི་དོན་དང་།གཙུག་གི་ནོར་བུ་ནི་འདིར་སྤྱི་བོ་དང་།ཐམས་ཅད་མཁྱེན་པའི་བསླབ་གཞི་དཀོན་མཆོག་སྣོད་ནི།ཐམས་ཅད་མཁྱེན་པས

གསུངས་པའི་བསླབ་པའི་གཞི་འདུལ་བ་ལུང་སྡེ་བཞི་ནི་དཀོན་མཆོག་ཡིན་ལ།དེའི་སྣོན་ནི་སོ་སོར་ཐར་པའི་མདོ་ཡིན་པས་དེ་བཤད་པར་བྱ།།ཞེས་པའི་དོན་དུ
པཎ་ཆེན་དགེ་འདུན་གྲུབ་ཀྱིས་སོ་ཐར་མདོའི་འགྲེལ་པར་གསུངས་སོ།།དེ་ལྟར་ཡང་སློབ་དཔོན་དྲི་མེད་པཤེས་གཉེན་གྱིས་མཛད་པའི་སོ་ཐར་གྱི་མདོའི་རྒྱ་ཆེར་འགྲེལ་ལས།སྨན་ལས
ཏུས་སམ་བམ་པོ་ལྔ་བཅུ་པར་ཡང་གྲགས་སོ།།དཀོན་མཆོག་ཅེས་བྱ་བ་ནི་བཤད་པ་དང་།བསྒྲུབ་པའི་ཆོས་དཀོན་མཆོག་སྟེ།མཛོད་ཅེས་བྱ་བ་ནི་ཆོས་དཀོན་མཆོག་དེའི་མཛོད་འཕགས་པའི
དགེ་འདུན་ཏེ།བརྙེས་པ་ཞེས་བྱ་བ་ནི་སློབ་མ་ཉིད་དུ་བརྙེས་པ་སྟེ།སྟོན་པའི་ལམ་གྱི་རྗེས་སུ་ཞུགས་པའི་ཕྱིར་རོ།།ཞེས་དང་།གཙུག་གི་ནོར་བུ་ཞེས་བྱ་བ་ནི་སྤྱི་བོ་སྟེ།ནོར་བུ

དགས་པའི་གནས་ཡིན་པའི་ཕྱིར་རོ།།ཞེས་དང་།སོ་སོར་ཐར་པ་སྟེ།འདི་ནི་བསླབ་གཞི་དཀོན་མཆོག་སྣོད་ཅེས་བྱ་བས་བསྟན་ཏེ།བསླབ་གཞི་དཀོན་མཆོག་ནི།རྣམ་པར་འབྱེད་པ་དང་།གཞི་དང་།ཕྲན་ཚོགས་དང་།གཞུང་བླ་མ།
དག་གོ།སྣོད་ཅེས་བྱ་བ་ནི་དེ་དག་གི་སྣོད་དེ་སོ་སོར་ཐར་པའི་མདོ་འདི་ཉིད་དོ།།ཞེས་གསུངས་པའི་ཕྱིར།ངེས་པར་འབྱུང་བའི་ཚུལ་ཁྲིམས་ཞེས་སོགས་ཤོ་ལོ་ཀ་གཅིག་ནི།སློབ་དཔོན་ཤཱཀྱ་འོད་ཀྱིས་མཛད་པའི་དགེ་ཚུལ་གྱི་ཚིག་ལེའུར
བྱས་པ་སུམ་བརྒྱ་པའི་མཆོད་བརྗོད་ཡིན་ལ།དེའི་དོན་རང་འགྲེལ་འོད་ལྡན་ལྟར་ན།ཚིགས་རྐང་དང་པོའི་ངེས་པར་འབྱུང་བ་ནི།དེས་ལེགས་ལྷག་མེད་མྱང་འདས་དང་།དེའི་ཐོབ་བྱེད་ཀྱི་རྒྱུར་གྱུར་པའི་ཚུལ་ཁྲིམས་ཡིན་པས་ན་ངེས་པར
འབྱུང་བའི་ཚུལ་ཁྲིམས་ཞེས་བྱའོ།།འདིས་ཚུལ་ཁྲིམས་དེ་དེས་ལེགས་ཀྱི་རྒྱུ་ཡིན་པར་བལྟ་ན།དེས་ལེགས་ལའང་ལྷག་མེད་དང་ལྷག་བཅས་ཀྱི་མྱང་འདས་གཉིས་ཡོད་པ་ལས།སྡུག་བསྔལ་སྤོང་ཞེས་པས་དེས་འབྱུང་གི་ཚུལ་ཁྲིམས་དེས
ཕུང་པོ་ལྔའི་བདག་ཉིད་ཀྱི་སྡུག་བསྔལ་སྤོང་བྱེད་དེ་ལྷག་མོད་མྱང་འདས་ཐོབ་བྱེད་ཀྱི་རྒྱུར་བསྟན།ཚིགས་རྐང་གཉིས་པས་འཇིག་ལྷའི་རྩ་བའམ་ས་བོན་འཇོམས་བྱེད་དེ་ལྷག་བཅས་མྱང་འདས་ཀྱི་རྒྱུར་བསྟན་ཏེ།དེ་གཉིས་ཀྱིས་རིམ་
པར་འབྲས་བུ་སྡུག་བསྔལ་དང་།རྒྱུ་ཀུན་འབྱུང་སྤོང་བའི་བྱེད་ལས་གཉིས་བསྟན་ཏོ།།ཚིགས་རྐང་གསུམ་པས་མངོན་མཐོའི་རྒྱུ་ཡིན་པར་བསྟན་ཏེ།དཔལ་འབྱོར་ས་ཞེས་པས་གནས་སྐབས་ལྷ་མིའི་དཔལ་འབྱོར་ཕུན་སུམ་ཚོགས་པ

རྣམས་འབྱུང་བའི་རྟེན་དང་།གཞི་དང་།རྒྱུ་དང་།གནས་ཡིན་པས་ནི་དཔལ་འབྱོར་ས་ཞེས་བྱའོ།།མེ་ཏོག་མདའ་ཅན་ནི་འདོད་པའི་ལྷ་དགའ་རབ་དབང་ཕྱུག་སྟེ།དེའི་ཆུང་མ་མེ་ཏོག་གི་གཙུག་ཕུད་ཅན་གྱི
སྤྱི་བོ་ན་མེ་ཏོག་གི་མདའ་དྲེགས་པར་བྱེད་པ་དང་།རྨོངས་པར་བྱེད་པ་དང་།ཀུན་ཏུ་རྨོངས་པར་བྱེད་པ་དང་།བརྒྱལ་བར་བྱེད་པ་དང་།སེམས་མེད་པར་བྱེད་པ་སྟེ་མེ་ཏོག་གི་མདའ་ལྔ་ཡོད་པར་བཤད་དོ།།དེས་ན་ཚུལ་ཁྲིམས་ནི་ལྷའི་བུའི
བདུད་ལས་རྣམ་པར་རྒྱལ་བར་བྱེད་པའི་རྒྱུར་བསྟན་ཅིང་།འདིས་མངོན་པར་མཐོ་བ་ཡང་བསྟན་ཏོ།།ཞེས་འོད་ལྡན་དུ་གསང་།སུམ་བརྒྱ་པའི་རྣམ་བཤད་སློབ་དཔོན་འདུལ་བ་ལྷས་མཛད་པ་ལས།བཤད་ཚུལ་དེ་དང་གཞན་ཡང་འབྱུང
སྟེ།སངས་རྒྱས་ལ་ནི་མགོས་གཏུགས་ནས་ངེས་པར་འབྱུང་བའི་ཚུལ་ཁྲིམས་བཤད་པར་བྱའོ།།འོ་ན་སངས་རྒྱས་དེ་ཡོན་ཏན་གྱི་ཁྱད་པར་ཇི་ལྟ་བུ་དང་ལྡན་ཞེ་ན།ཕུང་པོ་ལྔའི་བདག་ཉིད་ཀྱི་སྡུག་བསྔལ་སྤོང་ཞིང་ཕུང་པོའི་བདུད་ལས་རྒྱལ
བ་དང་།འཇིག་ལྟ་བག་ཆགས་བཅས་འཇོམས་ཤིང་ཉོན་མོངས་པའི་བདུད་ལས་རྒྱལ་བ་དང་།དཔལ་གྱི་འབྱོར་པ་བསོད་ནམས་ཀྱི་ཚོགས་དང་།ཡེ་ཤེས་ཀྱི་ཚོགས་སམ།ཡང་ན་འཇིག་རྟེན་དང་འཇིག་རྟེན་ལས་འདས་པའི་དཔལ་དང་
འབྱོར་པའི་ས་སྟེ་འབྱུང་བའི་གནས་དང་།མེ་ཏོག་མདའ་ཅན་ཏེ་ལྷའི་བུའི་བདུད་འཇོམས་པའི་ཡོན་ཏན་དང་ལྡན་ནོ།།དེ་ལྟར་ན་ཡོན་ཏན་དེ་དག་ཚུལ་ཁྲིམས་ལ་སྦྱར་ཚུལ་དང་།སངས་རྒྱས་ཀྱི་ཡོན་ཏན་ལ་སྦྱར་ཏེ་བཤད་ཚུལ་གཉིས་ཡོད

དོ།།།ངེས་པར་འབྱུང་བ་ནི་སྐབས་འདིར་གདོན་མི་ཟ་བར་ཐོབ་པར་བྱ་བ་ཞེས་པའི་དོན་དུ་རྒྱ་ཆེ་དེ་འགྲེལ་ལས་གསུངས་ཏེ།ངེས་པ་ནི་གདོན་མི་ཟ་བ་དང་།འབྱུང་བ་ཐོབ་པར་བྱ་བ་ལ་ཚིག་གྲོགས་ཀྱིས་གོ་དགོས་པའི་ཕྱིར་རོ།བཀྲས།
ལྷུན་པར་མ་འདིར་མཁན་པོའི་མཚན་ཉིད་བཅུ་གསུམ་གྲངས་བཞིན་དུ་ཆོས་བཅུའོ།།ཞེས་པ་མ་དག་སྟེ།འོག་ཏུ་མཁན་པོའི་སྐབས་སུ་བཤད་པའི་ཆོས་བཅུ་གསུམ་དང་ལྡན་པའོ།།ཞེས་འབྱུང་བ་དང་།བསླབ་བྱ་ཆེན་མོར་ཡང་།གནས་ཀྱི་བླ
མའི་མཚན་ཉིད་སྐབས།སྔ་ར་ག་ནས་སུ་མ་གྲུབ་པ།ཞེས་པ་ཙམ་མ་གཏོགས་གཞན་དོན་མཐུན་པར་གྲངས་བཅུ་གསུམ་གསུངས་པའི་ཕྱིར་རོ།།སྤྲུལ་པ་རབ་ཏུ་ཕྱུང་བ་ནི།ཀླུ་གཞོན་ནུ་ཞིག་བྱེ་ཚན་གྱིས་སྡུག་བསྔལ་ནས་བྲམ་ཟེར་སྤྲུལ
ནས་རྒྱལ་བྱེད་ཚལ་དུ་སོང་སྟེ།དགེ་སློང་ཞིག་ལ་བདག་རབ་ཏུ་དབྱུང་དུ་གསོལ།ཞེས་སྨྲས་པས།དགེ་སློང་དེ་ཁོ་བོ་གསར་བུ་ཡིན་ཟེར་ནས།རང་གི་མཁན་པོའི་དྲུང་དུ་ཁྲིད་ནས་འདི་རབ་ཏུ་དབྱུང་དུ་གསོལ།ཞུས་པས།མཁན་པོ་ན་རེ།།
རབ་བྱུང་བསྙེན་རྫོགས་བྱས་ནས་ཡལ་བར་པོར་མི་རུང་བས་རབ་ཏུ་མི་འབྱིན་གསུངས།རབ་ཏུ་ཕྱུངས་ཤིག་དང་ཁོ་བོས་བསླབ་བྱ་རྣམས་བསྟན་པར་བྱའོ་ཞེས་དགེ་སློང་དེ་བསླབ་བྱ་སྟོན་པར་ཁས་བླངས་པས།སྤྲུལ་པ་དེ་རབ་བྱུང་དང་
བསྙེན་རྫོགས་བྱས་སོ།།སྤངས་པ་ལ་སྟོབ་པའི་ལྟུང་བའི་མཐའ་ནི།སྤངས་པ་ལ་སྟོབ་པའི་ལྟུང་བྱེད་ཀྱི་གླེང་གཞི།ཁྱིམ་བདག་ཞིག་རྒས་ཤིང་ནོར་ཟད་དེ་རྒྱལ་བྱེད་ཚལ་དུ་སོང་ནས་རབ་བྱུང་ཞུས་པ་སོགས་དེ་དང་འདྲའོ།།དཀྱུས་གཅིག་ལ

དགེ་ཚུལ་བར་དུ་སྒྲུབ་ན་མི་དགོས་ཀྱང་།དགེ་བསྙེན་ཙམ་དུ་གནས་ན་དགེ་བསྙེན་གྱི་བསླབ་པ་དང་དུས་གྲོ་གཉིས་ཀ་བརྗོད་དགོས་པར་ལས་ཆོག་ཆེན་མོ་སོགས་སུའང་གསུངས་སོ།།གཤེ་བ་དང་སྐྱེ་བའི་ཁྱད
པར་ནི།མཚོ་ཊཱིག་ལས།གཤེ་བ་ནི་ཁྱིམ་པའི་ཕྱོགས་ཀྱི་སྐྱོན་གྱིས་སྨོད་པ་སྟེ།སྐྱོ་བ་ནི་རབ་ཏུ་བྱུང་བའི་སྐྱོན་གྱིས་སྨོད་པའོ།།འཚོ་བ་དང་ལྟ་བ་ཉམས་པའི་སྒོ་ནས་གཤེ་བ་དང་།ཚུལ་ཁྲིམས་དང་ཆོ་ག་ཉམས་པའི་སྒོ་ནས་སྐྱོ་བའོ།།ཞེས
གསུང་།གནས་དང་བྱ་བ་གཞན་འདོམས་པའི་ཚེ་ཇི་ལྟར་བྱ་བའི་སྐབས།དཔྱད་ཕྱི་མའི་ཁས་ལེན་དང་།བླངས་ནས་ཟླ་བ་ཕྱི་མ་གཉིས་ཞེས་པ་ཟླ་བ་སྔ་མ་གཉིས་ཞེས་པ་ཡིན་ཏེ།བསླབ་བྱ་ཆེན་མོ་དང་།འདུལ་ཊཱི་ག་ཆེན་མོ་སོགས
སུའང་ཟླ་བ་སྔ་མ་གཉིས་ཞེས་འབྱུང་ངོ་།།ལྕེ་བཞར་ནི་བཞི་སྟེ།རགན་དང་།ཟངས་དང་།ལྕགས་དང་།འཁར་བ་ལས་བྱས་པའོ།།མ་འབྱོར་ན་སོ་ཤིང་གི་ཚལ་བ་སོགས་རུང་།སོ་ཤིང་ལ་ཡོན་ཏན་ལྔ་ཡོད་དེ།རླུང་མཁྲིས་བད་ཀན
རྣམས་འདྲེན་པར་བྱེད་པ་དང་།ཁའི་དྲི་མི་ཞིམ་པ་སེལ་བ་དང་།ཡིག་འབྱེད་ཅིང་མིག་ལ་ཕན་པའོ།།ཆོལ་ཟངས་དང་།བཟེད་ཞལ་དང་།མཆིལ་མའི་སྣོད་རྣམས་མིང་གི་རྣམ་གྲངས་སུ་མངོན་བརྗོད་དུ་བཤད་ཅིང་།རྐང་ལག་བཀྲུ
པའི་སྣོད་ལའང་འཇུག་གོ།འབགས་པ་ཞེས་པ་ལ།འབྲས་སྤུངས་པར་མར་འདེགས་པ་ཞེས་འབྱུང་བ་མ་དག་གོ།མདོ་རྩར།སྤགས་པ་ལ་ཕྱག་མི་བྱའོ།།སྦགས་པས་མི་བྱའོ།།ཞེས་དང་།སྦགས་པ་ནི་རྣམ་པ་གཉིས་ཏེ།ཐ་ན་སོ་ཤིང་ཡན།

ཆད་ཟ་བས་དང་།ཐ་ན་དེའི་ས་བྱི་དོར་བྱེད་པ་ཡན་ཆད་མིགཙང་བས་སོ།།འདི་ལག་ཅེར་བ་ཉིད་དང་གོས་གཅིག་པ་ཉིད་ནི་སྨྱུགུས་པ་དང་འདྲའོ།།ཞེས་གསུང་།བྱ་བའི་དམིགས་བསལ་བརྒྱད་གསུངས་པ་འདི་ལ།བསླབ་བྱ་ཆེན་མོར།
གྲངས་ངེས་བཟུང་མེད་པར་བཅུ་གཅིག་ཙམ་བྱུང་བར།བཤང་བ་དང་གཅི་བ་དོར་བ་དང་།སོ་བཀྲུ་བ་དང་།།ཞེས་པ་ལྟར་འདིར་བཤང་གཅི་དང་སོ་ཤིང་དེར་བ་དང་ཞེས་པ་གྲངས་སོ་སོར་བྱས་ན་འགྲིག་གོ།།སྤྱོད་ཡུལ་གྱི་གནས་མ་ཡིན་པ་ལྔ་སྟེ།
རོལ་མོ་མཁན་དང་།འཇུད་མཐུན་མ་དང་།ཆང་མ་དང་།གདོལ་པའི་གནས་དང་།རྒྱལ་པོའི་ཕོ་བྲང་ངོ་།།ལེགས་སྦྱར་སྤྱི་ཁྲུས་ཞེས་པའི་སྤྱི་ནི་ཡིག་ནོར།ལེགས་སྦྱར་གྱི་ཁྲུས་ཞེས་པ་སྟེ།རླུང་འདྲེན་པའི་རྩ་བ་དང་སྡོང་བུ་དང་ལོ་མ་དང
མེ་ཏོག་དང་འབྲས་བུ་བསྐོལ་ཏེ་ཁྲུས་བྱ་བ་ནི་ལེགས་སྦྱར་གྱི་ཁྲུས་སུ་མདོ་རུར་བཤད་དོ།།རྐང་ཁྲུས་ཀྱི་གཞི་ནི།གར་བབ་ཏུ་རྐང་པ་བཀྲུས་པས་ས་གཞི་མ་རུང་བར་གྱུར་ནས་གཙུག་ལག་ཁང་གི་སྟེང་གི་ཤར་ལྷོའི་མཚམས་སུ་རྐང་ཁྲུས་ཀྱི
གཞི་རུས་སྦལ་ལྟ་བུ་བྱ་བར་གསུང་ངོ་།།ལྷུང་བཟེད་ཀྱི་ལྷན་པ་སྲ་བ་ལྔ་སྟེ།ལྷན་རིང་དང་།ཐ་མ་ཕྲན་དང་།ལྷན་པ་དང་།ཆུ་སྲིན་གྱི་སོ་ལྟ་བུ་དང་།ཕྱེ་མ་སྟེ།འདི་ནི་གཉིས་ཏེ།ལྕགས་ཀྱི་ཕྱེ་མ་དང་།རྡོའི་ཕྱེ་མའོ།།རིན་ཆེན་ཕྲེང་བ་ལས།
ཐམ་ཕྲན་ནི་བུ་གུ་དགག་པའི་ལྕགས་གཟེར་མགོ་ལེབ་དང་།ལྷན་པ་ནི་ཟླུམ་པོའམ་གྲུ་བཞིའམ་ཟུར་གསུམ་དང་།དེ་ཉིད་ཀྱི་མཐའ་ཐམས་ཅད་སོག་ལེ་ལྟ་བུ་དང་ལྡན་པ་ནི་ཆུ་སྲིན་གྱི་སོ་ལྟ་བུར་གསུང་ངོ་།།བུ་སྟོན་རིན་པོ་ཆེའི་ལས་བརྒྱ་རྩ

གཅིག་གི་རྣམ་བཤད་ལས།གཏམ་འདྲེས་པ་ནི།ཚུར་ཤོག་འོངས་པ་ལེགས་སོ་ཞེས་བྱ་བ་ལ་སོགས་པའི་གཏམ་འདྲེས་པས་དགའ་བར་གྱུར་པའོ།།ཕེབས་པར་སྨྲ་བ་ནི།ཡིད་གཅུགས་པར་སྨྲ་བས་བཤེས
པར་གྱུར་པའོ།།སྨོན་འདྲིན་ནི།ངོ་ཤེས་ཤིང་མིང་རུས་ལ་སོགས་པ་འཛིན་པས་སྙིང་དུ་སྡུག་པར་གྱུར་པོའོ།།འགྲོགས་པཤེས་ནི།ལམ་གཅིག་ཏུ་འགྲོ་བ་ལ་སོགས་པའི་བྱ་བས་བཤེས་པ་ཅུང་ཟད་སྐྱེས་པའོ།།ཞེས་གསུངས་སོ།།མཆོ
ཊཱིག་ལས།ལྷ་འབངས་ནི།དགེ་འདུན་གྱི་གཡོག་བྱེད་པའི་མི་སྐྱ་ཡིན།ཞེས་གསུང་།ཀུན་དགའ་ར་བ་ནི།གཙུག་ལག་ཁང་དང་།བཟའ་ཤིང་གི་ར་བའི་མིང་ལའང་འཇུག་གོཕམ་པ་དང་པོའི་སྐབས་སུ།བསྟེན་བྱ་དབུས
བྱེཕྱེ་པའི་མཚམས་འབྱོར་པར་མངོན་པ་ཞེས་པ་ནི།རོ་ལྟ་བུའི་མོ་མཚན་དབུས་ནས་ཕྱེད་གཤེགས་སུ་སོང་བ་སླར་སྦྱར་བའི་འབྱོར་མཚམས་མངོན་པའི་དོན་དང་།ལག་པ་ལ་སོགས་པ་སྤྲད་དུ་མི་རུང་བ་ནི།བུ་མོ་ཧ་ཅང་གཞོན་ནུ
ལྟ་བུ་ལག་པས་ལག་པ་འ་དང་།རྐང་པས་རྐང་པར་འདོམས་ཀྱིས་འདོམས་སུ་སྤྲད་དུ་མི་རུང་བ་ཞེས་པའོ།།གཞན་གྱི་མཐུས་བརྩལ་བ་ནི།གཞན་གྱིས་དབང་མེད་དུ་བྱས་ཏེ་ལུས་སྤྲད་པའོ།།ལས་སུ་མི་རུང་བ་དང་།བལྟབ་པ་ནི།།
ཕོ་མཚན་ལས་སུ་མི་རུང་བ་འཛུད་པ་དང་།དེ་ཉིས་བལྟ་བ་བྱས་ནས་རྨ་སྒོར་འཛུད་པའོ།།བསྟེན་བྱ་སྟེན་བྱེད་གང་རུང་ལུས་ལས་ཐ་དད་དུ་བྱས་པ་ནི།ཕོ་མོའི་མཚན་མ་གང་རུང་ལུས་ལས་ཆད་པའི་དུམ་བུ་དང་།གཉིས་ཀ་ཐ་དད་དུ་བྱས།།

པ་ནི།དེ་གཉིས་ཀ་ལུས་ལས་ཚེད་པ་སྟེ།དེ་འདྲ་མི་སྲིད་པའི་སྐྱོན་མེད་དེ།དགེ་སློང་སྨྱོས་པས་རང་གི་མཚན་མ་བཅད་པ་དང་།རྒྱལ་པོའི་ཆད་པ་ཕོག་སྟེ་བཅད་པ་དང་།མཛེ་ནད་ཀྱིས་རུལ་ཆད་དུ་གྱུར་པ་དགེ་སློང་གིས་འཛུད་སྲིད་པར།
མཚོ་ཊཱི་ག་སོགས་སུ་གསུང་།གཞན་གྱི་བསྟེན་བྱ་སྟེན་བྱེད་གཉིས་ཀ་ལུས་ལས་ཐ་དད་དུ་མ་བྱས་པ་སྤྲད་པ་ནི།དགེ་སློང་གིས་གཞན་ཕོ་མོ་གཉིས་སྤྲད་པའོ།།བརྗོད་པ་ནི་བྲིད་པ་སྟེ།འདིར་བསླབ་བྱའི་ཉེས་བྱས་བཅུ་གཉིས་གསུངས་པ
གྲངས་གཅིག་ཆད་པས་ཐ་མ་གཉིས་ལ་བསླབ་བྱ་ཆེན་མོར།དེས་མཚོན་ནས་བསླབ་པའི་གཞི་ཐམས་ཅད་ལ་སྦྱོར་བ་ལྷོད་པར་བྱས་པ་དང་།གཅིག་པུ་ཟླ་གབ་མེད་པར་མཚན་མོའང་གློས་འབེབས་པ་སོགས་ཏེ་ཉེས་བྱས་སོ།།ཞེས་གསུངས
པ་ལྟར་བྱའོ།༈།མ་བྱིན་ལེན་གྱི་སྐབས།ནན་འགུགས་ནི།མཐུས་འཕྲོག་པའམ་དབང་གིས་མནན་ཅིང་ལེན་པ།དང་ན་འཐེན་ནི།གཞན་གྱི་རྫས་ཁྱེར་བ་ཕྱིར་བརྒྱངས་ནས་མི་སྟེར་བའོ།།ཕྱིར་བརྡུར་བ་ནི་ཕྱིར་ནུར་བའམ་འཐེན
པ་སྟེ།དག་ཡིག་ཟ་མ་ཏོག་ལས།མདུན་དུ་བརྡུར་བ་ཞེས་པར་མཚན་དུ་མདུན་དུ་འཐེན་པའི་མིང་ཞེས་འབྱུང་ངོ་།།གཏམས་པ་ནི་བཅོལ་བ་དང་།བརྣོག་པ་ནི་སྦས་པའི་མིང་སྟེ།ཟ་མ་ཏོག་ཏུ།སྦས་པའི་བརྣོག་སོགས་པས་ཕུལ་རྣའོ།།
ཞེས་དང་།ལི་ཤི་གུར་ཁང་དུ།བརྣོགས་པ་ནི་བསྡམས་པའམ་སྦས་པ་ཞེས་འབྱུང་ངོ་།།དོར་བྱེད་པ་ནི་གཡོ་བྱེད་པ་སྟེ།མཚོ་ཊཱི་ཀ་ལས།དོར་བྱེད་ཅེས་པར་མཚན་དུ་གཡོ་བྱེད་ཅེས་བཤད་དོ།།ཚོམས་ནི་ཚོགས་པའི་ཁང་པའོ།།ཏིལ་གྱི་

ཕུབ་མ་ནི་ཏིལ་གྱི་ཤུན་པ།འདམས་པོ་ནི།བསླབ་བྱ་ཆེན་མོར།ལྡེམ་པོ་ཞེས་འབྱུང་བ་ལྟར་ཏེ།ལྡེམ་པོ་ནི་དྲང་པོ་མ་ཡིན་པའི་དོན་ཡིན་པས་ན།ཡོན་པོའམ་འཁྱོག་པོའི་སེམས་ཀྱིས་གཞན་གྱི་འཚོ་ཐབས
གཏོལ་བ་སྟེ་གཤིག་པའོ།།ལག་པོད་ནི་ལག་ཏུ་ཡོད་པའམ་ལག་གིས་ནུས་པའི་དོན་ཏེ།རིན་ཆེན་ཕྲེང་བ་ལས།ལྷུང་བཟེད་སྲེག་པ་སོགས་ལག་པོད་ཀྱི་ལས་ཀྱིས་ལས་བྱ་ཞིང་བསོད་ནམས་ཀྱི་ཟློས་ཀྱང་བྱའི་གླ་རྔན་གྱིས་ནི་མ་ཡིན་ཏེ།
ལག་བཟོའི་ཐ་སྙད་སྤངས་པའི་ཕྱིར་རོ།།ཞེས་གསུངས་སོ།།ལུས་བསྐལ་བ་ནི།གཞན་གྱིས་རང་ལ་སྟེར་དགོས་པའི་རྫས་ཚང་བར་མ་བྱིན་པའི་ཚེ་དེའི་མདུན་དུ་ཁྲོ་བས་ལུས་བསྒྱེལ་ཞིང་བསྙལ་བའི་དོན་ནོ།།གནད་ལ་བསྒྲེ་བ་ནི།ཡོན
པོ་དང་གླུ་ཐབས་ཀྱིས་གནོད་པ་བྱེད་པའི་མིང་སྟེ།རྗེའི་མདོ་རྩའི་ཟིན་བྲིས་ལས།གནད་ལ་བསྒྲེ་བ་ནི།ཡོན་པོ་དང་གྱ་གྲུའི་རྣམ་པས་གནོད་པར་བྱེད་པ་སྟེ།དེ་སུ་ལ་ཡང་མི་བྱའོ།།ཞེས་དང་།རིན་ཆེན་ཕྲེང་བར་ཡང་དེ་བཞིན་གསུངས
སོ།བྱུག་རིས་ནི་གྲལ་གྱི་མིང་དུ་བཤད་ལ།དེ་ཡང་བཀད་ས་སྟེ་གཡོས་ཁང་ངམ་འདུག་སར་ཆུས་བྱུགས་ཏེ་རེའུ་ཆུང་འདྲི་བར་བཤད་དོ།།ལག་གི་བླ་ནི་ལས་དཔོན་ཏེ་ལས་ལ་བསྐོས་པའི་མིའོ།།།སྨྱན་བྱེད་པའི་ལྷག་མའི
སྐབས།ཆུ་ཚིགས་ཀྱིས་བྱིན་པ་ནི།བྲམ་ཟེས་དམ་ཚིག་གི་ཆུ་ཁྱོར་བའི་ནང་ནས་བྱིན་ཞིང་འཐུང་དུ་བཅུག་ནས།བྲམ་ཟེའི་རིལ་བ་སྤྱི་བླུགས་ཀྱི་ཆུའི་རྒྱུན་གྱིས་སྐྱེས་པ་དང་བུད་མེད་དེ་གཉིས་ལ་སྐོར་ཞིང་བྲམ་ཟེས་ཆོ་ག་བྱས་ནས་བྱིན་པ་ལ་

མཚོ་ཊཱི་ཀ་ལས་གསུང་།སྤྱིར་ཡང་འཕགས་ཡུལ་པའི་ཡུལ་ཆོས་ནི།བཟའ་བཏུང་མ་ཡིན་པའི་སྦྱིན་པ་རྒྱ་ཆེ་བ་གང་ལའང་འབུལ་བའི་བརྡར་ཆུ་གཙང་སྒྲེང་བ་ཡིན་པར་བཤད་དོ།།ཁ་དུམ་པ་ནི་ཁ་འཆམ་པའམ་མཐུན་པ།རྡེའུ་གསུམ་གཏོར་བ།
ནི།ཁྱོ་ཤུག་གཉིས་མ་མཐུན་ཏེ་ཡུལ་ལུགས་ཀྱི་མནའ་བོར་བ